Diari Oficial de la Generalitat Valenciana


Sumari del DOGV 5485, del 05-04-2007 (2007/4430)

RESOLUCIÓ de 30 de març de 2007, de la Conselleria de Benestar Social, per la qual es dóna publicitat als crèdits que han de finançar els Premis Escolars «Per Evitar Entropessades» (2006-2007), i els «Premis Projectes Fi de Carrera» en matèria d'Accessibilitat al Medi Físic, regulats per sengles ordes de 29 de desembre de 2006.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5485

Data del DOGV
:   05-04-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/4430


Data del document
:   30-03-2007

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * mitjans per a discapacitats
    * centre d'ensenyament
    * premi cultural
    * distinció honorífica
    * alumne
    * alumnat

L'Orde de 29 de desembre de 2006, de la Conselleria de Benestar Social, per la qual es convoquen els Premis Escolars "Per Evitar Entropessades" en matèria d'Accessibilitat al Medi Físic (2006-2007) (DOCV núm. 5.435, de 24 de gener de 2007) i l'Orde de 29 de desembre de 2006, de la Conselleria de Benestar Social, per la qual es convoquen els "Premis Projectes Fi de Carrera" en matèria d'Accessibilitat al Medi Físic 2007 (DOCV núm. 5.429, de 16 de gener de 2007), van ser tramitades d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto i queda condicionat el finançament de les esmentades ajudes a l'aprovació dels crèdits corresponents.  
Aprovada i publicada la Llei 11/2006, de 27 de desembre, de Pressupostos de la Generalitat per a l'exercici 2007 (DOGV núm. 5.417, de data 29 de desembre de 2006), en aplicació del que establixen els articles 18 i 10 de les respectives ordes, i d'acord amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, escau donar publicitat als crèdits i a les línies de subvenció destinades al finançament de les ajudes regulades i convocades per les ordes de 29 desembre de 2006, de la Conselleria de Benestar Social, per les quals es convoquen els Premis Escolars "Per Evitar Entropessades" (2006-2007) i "Premis Projectes Fi de Carrera" 2007, en matèria d'Accessibilitat al Medi Físic.   
Per això i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social, resolc  
Primer  
Donar publicitat dels crèdits pressupostaris i de les línies de subvenció destinades a finançar les ajudes regulades en les ordes de 29 de desembre de 2006, de la Conselleria de Benestar Social, per les quals es convoquen els Premis Escolars "Per Evitar Entropessades" en matèria d'Accessibilitat al Medi Físic (2006-2007) (DOCV núm. 5.435, de 24 de gener de 2007) i Premis "Projectes Fi de Carrera" en matèria d'Accessibilitat al Medi Físic 2007 (DOCV núm. 5.429, de 16 de gener de 2007) que s'indiquen a continuació, tots a càrrec del programa pressupostari 313.40 Integració Social Discapacitats:  
1. Denominació: Premis Escolars "Per Evitar Entropessades"  
- Línia de subvenció:T5393/000/07  
- Consignació pressupostària: 8.000,00 euros  
- Procedència i quantia dels fons:  
Propis no condicionats: 8.000,00 euros  
2. Denominació: "Premis Projectes Fi de Carrera"  
- Línia de subvenció:T5348/000/07  
- Consignació pressupostària: 24.000,00 euros  
- Procedència i quantia dels fons:  
Propis no condicionats: 24.000,00 euros  
Segon  
D'acord amb la normativa vigent, per a l'exercici 2007, el règim general de lliuraments per a les transferències corrents i de capital serà l'establit en l'article 47 bis del Text Refós de la Llei d'Hisenda Pública de la Generalitat Valenciana (DOGV núm. 1.588, de 17 de juliol de 1991).  
Tercer  
Els crèdits publicats tenen el caràcter de màxims i no podran concedir-se subvencions una vegada esgotats, circumstància esta que caldrà publicar en el Diari Oficial de la Comunitat Valenciana.  
D'altra banda, si com a conseqüència de transferències pressupostàries es veren modificats estos crèdits, la seua modificació haurà de ser publicada mitjançant una resolució en el Diari Oficial de la Comunitat Valenciana.  
València, 30 de març de 2007.-La consellera de Benestar Social: Alicia de Miguel García.